b'\n_START_ARTICLE_\nVera, um in univerza - spomini in refleksije\n_START_SECTION_\nOdziv\n_START_PARAGRAPH_\nCitat je spro\xc5\xbeil ogor\xc4\x8dene odzive v islamskem svetu, ki so razumljivi zaradi temeljnega prepri\xc4\x8danja muslimanov, da je prerok Mohamed bil poslan od istega, Abrahamovega Boga, ki ga \xc4\x8dastijo judovski in kr\xc5\xa1\xc4\x8danski verniki z namenom, da dopolni sporo\xc4\x8dilo, ki ga vsebuje Sveto pismo Stare in Nove zaveze._NEWLINE_Pape\xc5\xbe se je po dogodku v javnih nastopih ve\xc4\x8dkrat ozrl na dogodek. Mnenja, ali se je primerno opravi\xc4\x8dil za besede, ki so jih \xc5\xa1tevilni muslimani razumeli kot \xc5\xbealitev, so razli\xc4\x8dna._NEWLINE_Mnenje, ki ga deli veliko zahodnih analitikov, je, da bi pape\xc5\xbe moral biti bolj previden pri izbiri citatov. Nekateri gredo \xc5\xa1e dlje in trdijo, da kot razumnik in profesor teologije pape\xc5\xbe ni mogel spregledati spornosti citata, ki nima posebno pomembne vloge niti v zgodovini verstev, niti v njegovem predavanju v celoti. Bolj verjetno naj bi \xc5\xa1lo za namerno dejanje. Pape\xc5\xbe naj bi s tem nakazal druga\xc4\x8dno stali\xc5\xa1\xc4\x8de do islama, kot ga je izpri\xc4\x8deval Janez Pavel II., prvi pape\xc5\xbe, ki je uradno vstopil v mo\xc5\xa1ejo in s tem izrazil spo\xc5\xa1tovanje do islama.'